পূজা রানী বোরা
পূজা রানী বোরা (১৭ ফেব্রুয়ারি ১৯৯১) একজন ভারতীয় মিডলওয়েট মহিলা মুষ্টিযোদ্ধা। ২০১৪ এশিয়ান গেমসে তিনি ৭৫ কেজি বিভাগে ব্রোঞ্জ পদক জিতেছিলেন । তিনি ২০১৬ সালেরর দক্ষিণ এশিয়ান গেমস একই বিভাগে স্বর্ণপদক জিতেছিলেন। তিনি ২০১২র এশীয় চ্যাম্পিয়নশিপে ৭৫ কেজি বিভাগে রৌপ্য, ২০১৫র এশীয় চ্যাম্পিয়নশিপে ব্রোঞ্জ এবং ২০২১র এশীয় চ্যাম্পিয়নশিপে স্বর্ণপদক জিতেছিলেন । ২০১৬ সালে মহিলা ওয়ার্ল্ড বক্সিং চ্যাম্পিয়নশিপের দ্বিতীয় রাউন্ডে হেরে গেলে তিনি রিও অলিম্পিকে খেলার যোগ্যতা অর্জন করতে ব্যর্থ হন। ২০২০ সালে তিনি ২০২০ গ্রীষ্মকালীন টোকিও অলিম্পিকের জন্য যোগ্যতা অর্জনকারী প্রথম ভারতীয় হয়েছেন।